8. ΝΟΜΟΘΕΤ. ΔΙΑΤΑΓΜΑ υπ’ αριθ. 3074 της 6/9 Οκτ. 1954 Περί λειτουργίας της Νομισματικής Επιτροπής. Άρθρον πρώτον.-(Κυρούται ο Α.Ν. 1837/1951, ανωτ. αριθ. 7). Άρθρον δεύτερον.-Αι διατάξεις του δια του άρθρου πρώτου του παρόντος Ν.Δ/τος κυρουμένου Α.Ν. 1837 τροποποιούνται ή συμπληρούνται ως κάτωθι: Α΄.Η διάρκεια της λειτουργίας της Νομισματικής Επιτροπής παρατείνεται αφ’ ης αύτη έληξε μέχρι της 31 ης Δεκ. 1956. Β΄.Η Νομισματική Επιτροπή ευρίσκεται εν απαρτία παρόντων εξ τουλάχιστον εκ των μελών αυτής, αι δε αποφάσεις της δια πάντα εν γένει τα θέματα της αρμοδιότητος αυτής λαμβάνονται δια της ψήφου πέντε τουλάχιστον των παρόντων μελών της. Γ΄.Δια Β.Δ/τος εκδιδομένου προτάσει του Υπουργικού Συμβουλίου δύναται να τροποποιήται η σύνθεσις των μελών της Νομισματικής Επιτροπής και να ορίζωνται τα της απαρτίας της και τα του τρόπου λήξεως των αποφάσεων αυτής. Δ΄.Επιτρέπεται εις την Νομισματικήν Επιτροπήν, όπως δι’ αποφάσεώς της συνιστά υποεπιτροπάς απαρτιζομένας εκ των μελών αυτής, ως και εξ Ανωτάτων Υπαλλήλων του Κράτους, ή Συμβούλων και Ανωτάτων Υπαλλήλων της Τραπέζης της Ελλάδος, η αρμοδιότης των οποίων ως και ο τρόπος λήψεως των αποφάσεων αυτών, θέλει καθορίζεσθαι δια των περί συστάσεως των υποεπιτροπών τούτων αποφάσεων της Νομισματικής Επιτροπής. (Αντί της σελ. 59(α) Σελ. 59(β) 131-77 .96. Νομισματική Επιτροπή 26.Β.β.7-8 Εις τας ως άνω Υποεπιτροπάς η Νομισματική Επιτροπή δύναται να μεταβιβάζη μέρος της αρμοδιότητος αυτής εξαιρέσει: α)Της αρμοδιότητος της απορρεούσης εκ του εδαφ. 1 του άρθρ. 2 του υπ’ αριθ. 1015 Α.Νόμου του έτους 1946 και β)Της αροδιότητος της απορρεούσης εκ του εδαφ. 2 του άρθρ. 2 του υπ’ αριθ. 1837 Α.Νόμου του έτους 1951. Ε΄.Η αρμοδιότης της Νομισματικής Επιτροπής, η αφορώσα εις την πιστωτικήν πολιτικήν και τον έλεγχον της πίστεως, συνίσταται εις τον καθορισμόν του συνολικού ποσού των απαιτουμένων δια την χρηματοδότησιν της οικονομίας καθόλου πιστώσεων, ως και την θέσπισιν γενικών κανόνων υφ’ ους θα παρέχωνται αι πιστώσεις αύται, είτε υπό της Τραπέζης της Ελλάδος απ’ ευθείας ή δια κεφαλαίων ταύτης μέσω των άλλων Τραπεζών, είτε και εξ ιδίων των Τραπεζών τούτων διαθεσίμων κεφαλαίων. Εις ας περιπτώσεις απαιτείται απόφασις της Νομισματικής Επιτροπής δια την παροχήν βιομηχανικών, εμπορικών, ή άλλων πιστώσεων, αύται χορηγούνται δια των υπό του παρόντος άρθρου (περίπτωσις Δ΄) προβλεπομένων υποεπιτροπών, όπου όμως παρίσταται ανάγκη αποκλίσεως από των σχετικών περί χρηματοδοτήσεως κανόνων της Νομισματικής Επιτροπής, απαιτείται και απόφασις της Νομισματικής Επιτροπής. ΣΤ΄.Αι εις την παρ. 2 του άρθρ. 1, του δια του άρθρου πρώτου του παρόντος κυρουμένου Α.Ν./1837/51, λέξεις «και ο Υφυπουργός του Συντονισμού» αντικαθίστανται δια των λέξεων «και ο Υπουργός της Γεωργίας». Ζ΄.Καταργείται η διάταξις του άρθρ. 4 του υπ’ αριθ. 1837 Α.Νόμου του έτους 1951. ΄Αρθρον τρίτον.-Η ισχύς του Νόμ. 233 του 1945 «περί χρηματοδοτήσεως επιχειρήσεων υπό της Τραπέζης της Ελλάδος» παρατείνεται αφ’ ης αύτη έληξε και εφ’ όσον χρόνον διαρκεί η λειτουργία της Νομισματικής Επιτροπής. Άρθρον τέταρτον.-Εις την δια του άρθρ. 7 του υπ’ αριθ. 588 Ν.Δ/τος του 1948 «περί ελέγχου πίστεως» προβλεπομένην Γνωμοδοτικήν Επιτροπήν προστίθεται και ο Διοικητής της Εθνικής Κτηματικής Τραπέζης της Ελλάδος. Άρθρον πέμπτον.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 